CELEX: 61970CJ0039
Language: da
Date: 1971-02-11
Title: Domstolens Dom af 11. februar 1971. # Norddeutsches Vieh- und Fleischkontor GmbH mod Hauptzollamt Hamburg-St. Annen. # Anmodning om præjudiciel afgørelse: Finanzgericht Hamburg - Tyskland. # Sag 39-70.

DOMSTOLENS DOM
      AF 11. FEBRUAR 1971
      
         Norddeutsches Vieh- und Fleischkontor GmbH
      
      
         mod Hauptzollamt Hamburg-St. Annen
      
      
         (anmodning om præjudiciel afgørelse indgivet af Finanzgericht Hamburg)
      
      Sag 39/70
      Processprog: Tysk
      
      Angående:
      En anmodning om præjudiciel afgørelse vedrørende fortolkningen af Rådets forordninger (EØF) nr. 805/68 af 27. juni 1968 (EFT 1968 I, s. 179; org. ref. JO L 148, s. 24), nr. 888/68 af 28. juni 1968 (EFT 1968 I, s. 231; org. ref. JO L 156, s. 7) og Kommissionens forordning nr. 1082/68 af 26. juli 1968 (EFT 1968 II, s. 365; org. ref. JO L 181, s. 9).
      Domskonklusion:
      
               1.
            
            
               Ved gennemførelsen af Rådets forordninger (EØF) nr. 805/68 og 888/68 samt af Kommissionens forordning nr. 1082/68 kan de nationale myndigheder ikke for de importører, der er omfattet af særordningen i de nævnte forordninger, indføre yderligere betingelser med hjemmel i national ret, der strider mod fællesskabslovgivningens grundlæggende kriterier.
            
         
               2.
            
            
               Det er ikke foreneligt med fællesskabslovgivmngens system at indføre en betingelse for at blive omfattet af denne særordning, hvis opfyldelse afhænger af en subjektiv vurdering foretaget af de nationale myndigheder.
            
         Generaladvokatens forslag til afgørelse:
      Det bør kendes for ret, at selv om medlemsstaterne, der i forhold til Fællesskabet bærer ansvaret for opkrævning af Fællesskabets importafgift, muligvis kan vedtage de nødvendige gennemførelsesforanstaltninger for at undgå misbrug af reglerne i forordningerne nr. 805/68 og 1082/68 vedrørende fuldstændig fritagelse i visse tilfælde af afgiften ved import af frosset oksekød til forarbejdning, som befinder sig på toldlager, kan de betingelser for fritagelse, der opstilles af de nævnte forordninger, ikke udvides med en yderligere betingelse, hvis opfyldelse afhænger af en subjektiv vurdering foretaget af nationale myndigheder med hensyn til den tillid, som kan udvises over for importøren.
      Sammendrag
      
               1.
            
            
               Forordning — ensartet anvendelse — iværksættelse ved de nationale myndigheder — brug af nationale regler — grænser
               (EØF-traktatens artikel 189)
            
         
               2.
            
            
               Landbrug — fælles markedsordning — afgift — fritagelse — særlig ordning — fællesskabslovgivningens fuldstændige karakteriværksættelse ved de nationale myndigheder — betingelser
               (Rådets forordning nr. 805/68, artikel 14, stk. 3 [EFT 1968 I, s. 179; org. ref. JO L 148, s. 24]; Rådets forordning nr. 888/68, artikel 1 [EFT 1968 I, s. 231; org. ref. JO L 156, s. 7])
            
         
               1.
            
            
               Den ensartede anvendelse af fællesskabsbestemmelserne tillader kun brug af nationale regler, når det er nødvendigt til gennemførelse af forordningerne.
            
         
               2.
            
            
               Når fællesskabslovgivningen om indførelse af en særlig importordning udtømmende regulerer betingelserne for at være omfattet heraf samt de midler og fremgangsmåder med hensyn til garanti og kontrol, hvormed misbrug skal undgås, kan de nationale myndigheder ikke for de importører, der er omfattet af den nævnte særordning, indføre yderligere betingelser med hjemmel i national ret, der strider mod fællesskabslovgivningens grundlæggende kriterier; dette vil være tilfældet, når adgangen til ordningen afhænger af en subjektiv vurdering foretaget af de nationale myndigheder.